**Tabelul de divergenţe cu argumentări**

**la proiectul Hotărîrii Guvernului pentru aprobarea Regulamentului sanitar**

**privind protecţia sănătății lucrătorilor împotriva riscurilor legate de expunerea la agenţi**

**cancerigeni sau mutageni la locul de muncă**

|  |  |  |  |  |
| --- | --- | --- | --- | --- |
| **Nr. d/o** | **Denumirea instituţiei** | **Propunerile instituţiei** | **Propunerile Ministerului Sănătăţii** | **Argumentări** |
| 1. | Ministerul Economiei  (nr.11-4690 din 01.08.16) | 1.Evocăm ca, clauza de adoptare a proiectului urmează să cuprindă temeiul legal corespunzător *prin enunțarea alineatelor concrete* din art. 6 și art.10 al Legii nr.10-XVI din 3 februarie 2009 privind supravegherea de stat a sănătății publice.  *2.La pct.5* întru evitarea aplicării discreționare a normei de drept urmează a fi specificați în mod exhaustiv agenții cancerigeni sau mutageni prin înlocuirea sintagmei *”pentru anumiți agenți”*;  *3.La pct.9* prevederea precum că *”printre altele angajatorii iau în considerare oportunitatea măsurii de a nu angaja lucrători care prezintă riscuri speciale (întrebuințează tutun, alcool) în zone în care pot fi în contact cu agenții mutageni”* urmează a fi reconsiderată prin prisma principiului nediscriminării, cu atît mai mult se impune necesitatea de a acorda șanse egale la angajare.  *3.La pct. 14 subpct. 10)* urmează a fi specificată limita expunerilor la agenți cancerigeni sau mutageni care se determină a fi *”anormal de ridicată”.*  4.Obiecție valabilă și pentru *pct.15* unde este necesar de a desfășura/explica sensul noțiunii de *”substanță mai puțin periculoasă”* și a noțiunii *”sistem închis”*, întru uniformizarea bunelor practici în cadrul lucrului cu expunere la agenți cancerigeni sau mutageni, totodată întru protecția sigură a lucrătorilor din acest domeniu.   * *5.pct. 21* urmează a fi exclus încît se suprapune cu pct.19 supct. 2).   6.Concomitent, cu titlu general, menționăm că odată ce proiectul vizat stipulează protecția sănătății lucrătorilor împotriva riscurilor legate de expunerea *la agenți cancerigeni* ***și*** *mutageni*, așa precum Anexa nr.1 și Anexa nr.2 înserează agenții cancerigeni, se impune necesitatea descrierii și agenților mutageni, prin numirea acestora într-o listă separată și exhaustivă, la fel și prin descrierea procedeelor cu efect mutagen pentru om.  7.De asemenea, redacția proiectului actului normativ necesită a fi revăzută prin prisma prevederilor art.46 alin.(2) din Legea nr.317-XV din 18.07.2003 privind actele normative ale Guvernului şi ale altor autorităţi ale administraţiei publice centrale şi locale, ce stabilesc *că textul punctelor trebuie să aibă un caracter dispozitiv, să prezinte norma instituită fără explicaţii sau justificări*.  8.Sugerăm ideea de a redacta normele într-o formă dispozitivă și accesibilă întrucît să fie clar expuse drepturile și obligațiile atît ale angajatorului, cît și ale lucrătorilor expuși la agenți cancerigeni și mutageni pentru a respecta în totalitate regulile de protecție a sănătății și a reduce riscurile posibile.  9.Potrivit art. 41 alin.(2) al Legii nr.317 din 18.07.2003, proiectul Hotărîrii în cauză urmează a fi supus, în mod obligatoriu, unei expertize anticorupţie din partea Centrului Naţional Anticorupţie, pentru a se verifica dacă corespunde standardelor anticorupţie naţionale şi internaţionale, precum şi pentru a preveni apariţia de noi reglementări care favorizează sau pot favoriza corupţia. | se acceptă  Se acceptă  Se acceptă  Se acceptă  Se acceptă  Se acceptă  Se acceptă parțial  Se acceptă  Se acceptă  Se acceptă | Au fost concretizate alineatele din articolele invocate.  Punctul 5 a fost modificat.  Punctul 9 a fost modificat, prin excluderea sintagmei privind angajarea lucrătorilor.  Punctul 14, subpunctul10) a fost reformulat prin substituirea sintagmei „anormal de ridicată”.    Punctul 15 a fost redactat și completat.  Punctul 21 a fost exclus.  Anexele 1 și 2 au fost completate, fiind indicate substanțele și procedeele cu efect cancerigen **sau** mutagen, deoarece nici în Directiva europeană acești agenți nu sunt separați.  Textul proiectului de Regulament a fost revăzut.  Normele inserate în proiectul actului normativ au fost redactate.  Proiectul Hotărârii de Guvern a fost remis pentru expertiză Centrului Național Anticorupție. |
| 2. | Ministerul Muncii, Protecţiei Sociale şi Familiei  (nr.01-3269 din 20.07.16) | **1.**În vederea corespunderii proiectului cu prevederile stipulate la art. 46 din Legea nr. 317-XV din 18.07.2003 privind actele normative ale Guvernului şi ale altor autorităţi ale administraţiei publice centrale şi locale, la punctul 12 al Regulamentului, propunem substituirea sintagmei ”Trebuie luate” cu sintagma ”Angajatorul întreprinde”.  **2**. Întru corelarea limbajului Regulamentului cu limbajul Codului Muncii, la punctul 17, propunem substituirea cuvîntului ”folosiți” cu cuvîntul ”atrași”.  3. La punctul 20 al Regulamentului sintagma ”întreprindere sau” urmează a fi exclusă deoarece definiția noțiunii de ”unitate”, cuprinsă la art. 1 din Codul Muncii include și întreprinderile.  4. La punctul 35 din Regulament sintagma ”Specialiștii responsabili de sănătatea sau securitatea de la locul de muncă” cu sintagma ”Lucrătorul/lucrătorii desemnați pentru a desfăşura activităţile de protecţie şi prevenire”, conform prevederilor legislației în domeniul securității și sănătății în muncă (Legea Nr. 186 din 10.07.2008, Hotărîrea Guvernului nr. 95 din 05.02.2009). | Se acceptă  Se acceptă  Se acceptă  Se acceptă | Punctul 12 a fost redactat.  Punctul 17 a fost redactat.  Punctul 20 a fost redactat.  Punctul 35 a fost redactat. |
| 3.  4.  5.  6.  probarea ialiștii Centrului Natlui sănătățiiții de intreprinzător  7.  8. | Centrul Național pentru Protecția Datelor cu Caracter Personal(nr.04-01/1101 din 02.08.2016)  Ministerul Finanțelor (08-17/426 din 20.07.2016)  Ministerul Mediului (05-07/1619 din01.08.2016)  Academia de Științe a Moldovei (1176-16/7 din 26.07.2016)  Confederația Națonală a Sindicatelor  din Moldova  Confederația Națională a Patronatului din Republica Moldova | **1**. Din start, atragem atenția asupra textului pct. 1 din proiectul Hotărîrii Guvernului, în conformitate cu care: “*se aprobă Regulamentul sanitar privind supravegherea sănătății persoanelor supuse acțiunilor factorilor profesionali de risc”,* care nu corespunde titlului actului normativ supus avizării.  **2**. Reieșind din prevederile pct. 6, 17 din proiectul Regulamentului, constatăm că toți angajatorii a căror activitate presupune prezența unor riscuri de expunere la agenți cancerigeni sau mutageni, urmează să instituie liste actualizate ale lucrătorilor supuși la munci cu riscuri speciale, în vederea identificării naturii, gradului și duratei de expunere la lucrări – fapt, ce presupune operațiuni de prelucrare a datelor privind starea de sănătate, urmînd a fi efectuate în condițiile legislației în vigoare.  În aceste condiții, propunem completarea Cap. II al proiectului cu un nou pct., care să prevadă obligația imputabilă angajatorului de a asigura confidențialitatea și securitatea datelor cu caracter personal prelucrate (operator de date cu carcater personal, în sensul art. 3 al Legii privind protecția datelor cu caracter personal), care va avea următorul conținut:  *“- angajatorul este obligat să asigure confidenţialitatea şi securitatea prelucrării datelor cu caracter personal ce vizează lucrătorii supuși riscurilor legate de expunere la agenți cancerigeni sau mutageni la locul de muncă, în conformitate cu prevederile art. 29-30 ale Legii nr. 133 din 08 iulie 2011 privind protecţia datelor cu caracter personal, art. 91-94 Codul muncii şi cu Cerinţele faţă de asigurarea securităţii datelor cu caracter personal la prelucrarea acestora în cadrul sistemelor informaţionale de date cu caracter personal, aprobate de Hotărîrea Guvernului nr. 1123 din 14 decembrie 2010.”*  **3.** La pct. 33 din proiect, propunem completarea acestuia, în următoarea ordine: „...*sunt supuși examenele medicale profilactice la angajare precum și celor periodice în conformitate cu art. 21 alin. (4) din Legea securităţii şi sănătăţii în muncă*”, fie reflectarea normei în cauză într-un alt pct. separat.  **4**. Considerăm oportun a indica expres la secțiunea a 7-a a Cap. II din proiectul Regulamentului, autoritatea competentă abilitată cu dreptul a primi și prelucra datele privind starea de sănătate a lucrătorilor, deoarece sintagma „autorității responsabile” este una neclară.  **5.** Informăm despre necesitatea elaborării unui formular tipizat a consimțămîntului persoanelor fizice (lucrătorilor expuși și care pot fi expuși acțiunii agenților cancerigeni sau mutageni la locul de muncă)cu privire la prelucrarea datelor cu caracter personal în corespundere cu dispozițiile art. 3 al Legii privind protecția datelor cu caracter personal, ca parte componentă a Regulamentului.  În context, precizăm că pentru a fi valabil, consimțămîntul trebuie să îndeplinească mai multe condiții, printre care: să fie **liber exprimat, specific, informat și expres (neechivoc).**  **6**. Propunem înserarea în cuprinsul proiectului a unui nou punct, referitor la drepturile subiectului datelor cu caracter personal, după cum urmează:  *“În cazul încalcării obligaţiilor privind confidenţialitatea și securitatea datelor cu caracter personal,* *lucrătorii expuși și care pot fi expuși acțiunii agenților cancerigeni sau mutageni la locul de muncă, sînt îndreptăţiți la repararea integrală a prejudiciului cauzat în urma unei prelucrări ilegale de date cu caracter personal sau a încălcării drepturilor şi intereselor garantate de Capitolul III al Legii privind protecția datelor cu caracter personal.”*  7. La fel, este necesar a include în cuprinsul proiectului Regulamentului a următoarelor dispoziții, în conformitate cu care: “*Controlul legalității operațiunilor de prelucrare a datelor cu caracter personal în cadrul protecției sănătății lucrătorilor împotriva riscurilor legate de expunere la agenți cancerigeni și mutageni la locul de muncă se efectuează de către Centrul Național pentru Protecția Datelor cu Caracter Personal al Republicii Moldova“.*  Lipsa obiecțiilor și propunerilor  Lipsa obiecțiilor și propunerilor.  Consideră oportună aprobarea documentului.  Lipsa obiecțiilor și propunerilor  Lipsa obiecțiilor și propunerilor  Lipsa obiecțiilor și propunerilor | Se acceptă  Se acceptă  Nu se acceptă  Se acceptă  Se acceptă  Nu se acceptă  Nu se acceptă | Textul punctului 1 din proiectul Hotărârii Guvernului a fost perfectat.  Capitolul II al proiectului de act normativ a fost completat cu un punct nou.  Obligativitatea examenelor medicale profilactice la angajare și periodice a lucrătorilor expuși factorilor profesionali de risc este prevăzută și de Legea nr.10 privind supravegherea de stat a sănătății publice (art.49.alin(1).  Punctul respectiv din proiectul Regulamentului a fost redactat.  Forma consimțământului a fost elaborată (anexa nr.3 la Regulament)  Drepturile subiectului datelor cu caracter personal sunt expuse deja în legislația existentă.  Drepturile Centrului Național pentru Protecția Datelor cu Caracter Personal al Republicii Moldova sunt deja stipulate în actele legislative și normative în vigoare. |

**Viceministru Aliona SERBULENCO**